Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17162

c) összetett elkülönítés, amely a függőleges valamint a fenti b) alpontban jelzett egyéb elkülönítési változatok kombinációjával biztosít elkülönítést a légijárművek között úgy, hogy felhasználja minden egyes minimumot, azonban ez nem lehet kevesebb, mint az egyedileg alkalmazott elkülönítés változatok minimumának fele. Az összetett elkülönítést csak a helyi körzeti légiközlekedési egyezmények alapján lehet alkalmazni. Megjegyzés: Az összetett függőleges és oldalirányú elkülönítés bevezetésével kapcsolatos tájékoztató anyagot a Légiforgalmi Szolgálatok Tervezési Kézikönyve (Doc 9426) tartalmazza. 3.3.5.1 Minden olyan légtérben, ahol FL 290 és FL 410 (ezen szinteket is beleértve) között 300 m (1000 láb) csökkentett függőleges elkülönítési minimumot alkalmaznak, regionális program indítandó az ezen repülési szinteken üzemelő légijárművek magasság-tartási képességének figyelemmel követésére annak biztosítása érdekében, hogy az ezen függőleges elkülönítési minimum bevezetése és folyamatos alkalmazása megfelel a biztonsági célkitűzéseknek. Az ezen program keretében alkalmazott magasságfigyelő berendezések hatósugara lehetővé kell, hogy tegye az RVSM légtérben működő valamennyi járató érintett légijárműveinek megfigyelését. Megjegyzés: A különálló megfigyelő programok száma a régióban elvárt szolgáltatások hatékony ellátásához szükséges minimumra korlátozandó. 3.3.5.2 Nemzetközi megállapodások formájában lehetővé kell tenni a megfigyelő programokból származó adatok régiók közötti cseréjét. Megjegyzés: A függőleges elkülönítéssel és a magasság-tartási képességekkel kapcsolatos tájékoztatót a 300 méter (1000 láb) Csökkentett Függőleges Elkülönítési Minimum FL290 és FL410 Között Bevezetési Kézikönyv (Doc 9574) tartalmazza. 2007/70/II. szám 3.4 Elkülönítési minimumok 3.4.1 Egy adott légtérszakaszban alkalmazott elkülönítési minimum kiválasztása az alábbiak szerint történjen:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes